APSTIPRINĀTS
ar Varakļānu novada domes 
27.11.2024. sēdes lēmumu Nr. 14.13

VARAKĻĀNU NOVADA ZIEMASSVĒTKU NOFORMĒJUMA KONKURSA
“ZIEMASSVĒTKU ROTA 2024”
N O L I K U M S

1. Konkursa mērķi: 
    1.1.  Radīt  Ziemassvētku un Jaunā gada noskaņu Varakļānu novada teritorijā;
    1.2.  Rosināt radošu pašizteikšanos, apliecinot savu individualitāti, veidojot svētku kompozīcijas/noformējumus (turpmāk – kompozīcija);
    1.3.  Veicināt Varakļānu novada uzņēmēju un iedzīvotāju aktīvu līdzdalību novada vizuālā tēla un svētku kompozīciju veidošanā;
    1.4. Iesaistīt Varakļānu novada iedzīvotājus vizuāli pievilcīgas, estētiskas un Varakļāniem raksturīgas pilsētvides veidošanā ziemas periodā.

2. Konkursu organizē Varakļānu novada pašvaldība un Varakļānu novada Kultūras centrs.
 
3. Konkursā piedalās Varakļānu novada iedzīvotāji, valsts un pašvadības iestādes, uzņēmumi vai citi interesenti, kas vēlas ar savu Ziemassvētku un Jaunā gada kompozīciju radīt svētku noskaņu novadā. 
 
4. Pieteikšanās: līdzdalībai kompozīciju konkursā no 2024.gada 11.decembra līdz 23.decembrim, iesniedzot aizpildītu pieteikuma anketu:
   1) Varakļānu novada Kultūras centrā: 1.Maija laukums 4, Varakļāni;
  2) Murmastienes kultūras namā: Jaunatnes iela 14, Murmastiene:
  3) Stirnienes bibliotēkā: “Stirnienes muiža 3”, Stirniene;
  4) elektroniski nosūtot uz e-pastu: vnkc@varaklani.lv

4.1. Tālrunis uzziņām 29240684, e-pasts: vnkc@varaklani.lv 

5. Konkursa noteikumi: 
5.1 Konkursā tiks vērtēti Varakļānu novada teritorijā uzstādīta Ziemassvētku un Jaunā gada kompozīcija, kas tiks uzturēta (skatāma) vismaz no 2024.gada 23.decembra līdz 2024.gada 31.decembrim.
	5.2. Kompozīcijai jābūt skatāmai no publiski pieejamas vietas (iela, ceļš, laukums,     daudzdzīvokļu mājas pagalms);
5.3. Kompozīcijai jābūt izgaismotai diennakts tumšajā laikā;
5.4. Materiālu iegāde, kompozīcijas uzstādīšana un novākšana ir dalībnieku pārziņā un netiek kompensēta.
5.5.Kompozīcijas autors ir atbildīgs par saskaņojumu ar ēkas/zemes īpašnieku, kur tiek uzstādīta kompozīcija;
5.6. Piesakot darbu konkursam, dalībnieks piekrīt, ka organizatori visu informāciju, kas saistīta ar kompozīciju, var izmantot ar atsauci uz autoru, jebkuros plašsaziņas līdzekļos pilnā apjomā, t.sk., fiksēt fotogrāfijās. 

6. Konkursa vērtēšana un nominācijas:
 	6.1. Darbus vērtēs pašvaldības domes deputāti, pieaicinot ekspertus;
6.2. Tiks vērtēta kompozīcijas atbilstība svētkiem, ideja un tās realizācijas kvalitāte, pielietoto materiālu atbilstība un oriģinalitāte, radošums, objekta vizuālais koptēls, iekļaušanās apkārtējā vidē, atbilstība nolikuma prasībām; 
      6.3. Kompozīcijas tiek vērtētas četrās nominācijās:
[bookmark: _Hlk57922072]1)Individuālā  Ziemassvētku kompozīcija:
        *Varakļānu pilsētā, 
        *Varakļānu pagastā,
        *Murmastienes pagastā;
2)Biedrības vai iedzīvotāju apvienības  Ziemassvētku kompozīcija; 
3)Uzņēmuma Ziemassvētku kompozīcija;
4)Pašveldības iestādes  Ziemassvētku kompozīcija.
      6.4. Konkursa rezultāti tiks paziņoti pašvaldības mājas lapā www.varaklani.lv un sociālajos tīklos.

      6.5. Komisijai ir tiesības vērtēt arī konkursam nepieteiktos objektus, ja to noformējums atbilst konkursa nolikuma prasībām. Piešķirt apbalvojumu un paust citu informāciju par kompozīciju ir tiesības tikai saņemot autora piekrišanu.

     6.6. Papildus tiks nominēta kompozīcija “Skatītāju simpātija”, kuru izvirzīs iedzīvotāji balsojot par savu favorītu elektroniski aizpildot anketu sociālo tīklu Facebook lapā “Varakļānu novada kultūras centrs” 
 (https://www.facebook.com/VK.kulturas.centrs ), kas būs pieejama no 23. decembra plkst. 10.00 līdz 27. decembra plkst. 12.00.

6.7. Konkursa rezultātu kopsavilkums tiek sagatavots līdz 10.01.2025. Dalībnieku apbalvošana tiek organizēta 10 dienu laikā pēc kompozīciju izvērtēšanas.

6.8. Katrā nominācijā tiek apbalvoti pirmo trīs vietu ieguvēji. Kopējais konkursa balvu fonds ir līdz  EUR 800,00.

 
     Varakļānu novada domes priekšsēdētājs     				Māris Justs


 
 
 
[bookmark: _GoBack]
